2016. gada 29. novembrī Noteikumi Nr. 750

Rīgā (prot. Nr. 65 6. §)

**Grozījumi Ministru kabineta 2016. gada 28. jūnija noteikumos Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem"**

Izdoti saskaņā ar

Pašvaldību finanšu izlīdzināšanas likuma

12. panta pirmo daļu

1. Izdarīt Ministru kabineta 2016. gada 28. jūnija noteikumos Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem" (Latvijas Vēstnesis, 2016, 131. nr.) šādus grozījumus:

1.1. izteikt 2. punktu šādā redakcijā:

"2. Pašvaldībai, kuras administratīvajā teritorijā deklarētie iedzīvotāji izmanto citas pašvaldības pirmsskolas izglītības iestādes, speciālās pirmsskolas izglītības iestādes, sākumskolas, pamatskolas, vidusskolas vai vakara un neklātienes (maiņu) vispārējās izglītības iestādes sniegtos pakalpojumus (turpmāk – pakalpojuma saņēmējs), ir pienākums slēgt šo noteikumu 4. punktā minēto līgumu.";

1.2. papildināt noteikumus ar 21. punktu šādā redakcijā:

"21. Aprēķinot izmaksas par vienu izglītojamo speciālajā pirmsskolas izglītības iestādē 2017. un 2018. gadā saskaņā ar šo noteikumu 4. punktu, 14.3. apakšpunktu un 17. punktu, izdevumu tāmē iekļauj saimnieciskajā gadā plānotos izglītības iestādes izdevumus atbilstoši šo noteikumu 9. punktā minētajiem ekonomiskās klasifikācijas kodiem."

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Finanšu ministre Dana Reizniece-Ozola